Together Through Life
Together Through Life – trisdešimt trečiasis amerikiečių atlikėjo ir dainų autoriaus Bob Dylan studijinis albumas, išleistas 2009 m. balandžio 28 d. Jam pristatyti išleistas singlas „Beyond Here Lies Nothin'“. Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 125 tūkstančiai kopijų ir jis debiutavo pirmojoje „Billboard 200“ reitingo vietoje, tampant penktuoju atlikėjo įrašu, pasiekusiu šią viršūnę. „Together Through Life“ taip pat pasiekė aukštas daugelio kitų šalių reitingų vietas, tarp jų – ir pirmąją vietą Jungtinėje Karalystėje. 2010 m. vykusiuose „Grammy“ apdovanojimuose albumas nominuotas geriausio amerikanos albumo kategorijoje, o daina „Beyond Here Lies Nothin'“ – geriausio solinio roko muzikos vokalinio atlikimo.